b'\n_START_ARTICLE_\nJaouhar Mnari\n_START_SECTION_\nUra\n_START_PARAGRAPH_\nMnari aloitti jalkapalloilun 12-vuotiaana junioriseuratasolla kotikaupungissaan Monastirissa. My\xc3\xb6hemmin h\xc3\xa4n nousi US Monastirin edustusjoukkueeseen, josta Mnari siirtyi viiden kauden j\xc3\xa4lkeen Tunisian menestyneimp\xc3\xa4\xc3\xa4n seuraan Esp\xc3\xa9ranceen vuonna 2001. Joukkueen riveiss\xc3\xa4 Mnari voitti kolme Tunisian-mestaruutta vuosina 2002, 2003 ja 2004. Menestyksen my\xc3\xb6t\xc3\xa4 saksalaisseura N\xc3\xbcrnberg kiinnitti huomionsa Mnariin erityisesti vuoden 2004 Afrikan-mestaruuskisan j\xc3\xa4lkeen h\xc3\xa4n sai lis\xc3\xa4\xc3\xa4 meriittej\xc3\xa4 Tunisian voittettua Afrikan mestaruuden._NEWLINE_Mnari siirtyi Saksaan vuonna 2005, jossa h\xc3\xa4n voitti Saksan Cupin vuonna 2007 1. FC N\xc3\xbcrnbergin joukkueessa. Mnari pelasi viiden vuoden ajan N\xc3\xbcrnbergiss\xc3\xa4, jonka aikana h\xc3\xa4nelle kertyi 104 ottelua, joista 88 oli kotimaan sarjaotteluita._NEWLINE_Toukokuussa 2010 Mnari siirtyi FSV Frankfurtiin vuoden sopimuksella. H\xc3\xa4n aloitti kautensa uudessa seurassa aluksi kakkosjoukkueessa pelattuaan yhden ottelun Regionalligassa. Sittemmin 11. syyskuuta 2010 Mnari pelasi ensimm\xc3\xa4isen sarjaottelun Frankfurtin paidassa kotiottelussa Fortuna D\xc3\xbcsseldorfia vastaan. H\xc3\xa4n my\xc3\xb6s p\xc3\xa4\xc3\xa4tti uransa kauden j\xc3\xa4lkeen Frankfurtin paidassa.\n_START_SECTION_\nMaajoukkue\n_START_PARAGRAPH_\nMnarin ensimm\xc3\xa4inen maaottelu oli 21. elokuuta 2002 Ranskaa vastaan. Vuonna 2004 h\xc3\xa4n oli voittamassa Tunisian joukkueessa Afrikan-mestaruutta. Vuoden 2006 MM-kisoissa h\xc3\xa4n pelasi kaikissa Tunisian kolmessa ottelussa ja teki yhden maalin Espanjaa vastaan. H\xc3\xa4n pelasi 63 maaottelua, joissa h\xc3\xa4n teki kolme maalia.'